CELEX: 22007D0088
Language: hu
Date: 2007-07-06 00:00:00
Title: Az EGT-Vegyesbizottság 88/2007 határozata ( 2007. július 6. ) az EGT-megállapodás XIII. mellékletének (Közlekedés) módosításáról

13.12.2007   
            
            
               HU
            
            
               Az Európai Unió Hivatalos Lapja
            
            
               L 328/34
            
         
      AZ EGT-VEGYESBIZOTTSÁG
   
   88/2007 határozata
   (2007. július 6.)
   az EGT-megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2007. június 8-i 54/2007 EGT-vegyesbizottsági határozat (1) módosította.
            
         
               (2)
            
            
               A közúti árufuvarozás egyes típusaira vonatkozó közös szabályok létrehozásáról szóló, 2006. december 12-i 2006/94/EK európai parlamenti és tanácsi irányelvet (kodifikált változat) (2) bele kell foglalni a megállapodásba.
            
         
               (3)
            
            
               A 2006/94/EK irányelv hatályon kívül helyezi a tagállamok közötti közúti áruszállítás bizonyos fajtáiról szóló, 1962. július 23-i első tanácsi irányelvet (3), amelyet belefoglaltak a megállapodásba és amely ebből következően a megállapodás szerint hatályát veszti.
            
         
               (4)
            
            
               A 2006/94/EK irányelv kodifikált változata a hatályát vesztett jogi aktusnak, emiatt az utóbbira vonatkozó jelenlegi EGT-hozzáigazítást meg kell őrizni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 25. pontja (1962. július 23-i első tanácsi irányelv) helyébe a következő szöveg lép:
   
      „32006 L 0094: az Európai Parlament és a Tanács 2006. december 12-i 2006/94/EK irányelve a közúti árufuvarozás egyes típusaira vonatkozó közös szabályok létrehozásáról (kodifikált változat) (HL L 374., 2006.12.27., 5. o.).”
   
   E megállapodás alkalmazásában az irányelv rendelkezéseit a következő kiigazítással kell értelmezni:
   
      „Az irányelv rendelkezései csak a saját számlás szállításra alkalmazandók.”
   
   2. cikk
   A 2006/94/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2007. július 7-én lép hatályba, feltéve, hogy az EGT-Vegyesbizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2007. július 6-án.
      
         
            az EGT-Vegyesbizottság részéről
         
         
            az elnök
         
         Stefán Haukur JÓHANNESSON
         
      
   
   
      (1)  HL L 266., 2007.10.11., 14. o.
   
   
      (2)  HL L 374., 2006.12.27., 5. o.
   
   
      (3)  HL  70., 1962.8.6., 2005/62. o.
   
   
      (4)  Alkotmányos követelmények fennállását nem jelezték.